Andrejs Merkuševs

Andrejs Merkuševs (dzimis , miris ) bija Latvijas NBS dižkareivis, viens no Afganistānas kara upuriem. Viestura ordeņa lielkrusta komandieris (2010).

 Dzīvesgājums 
Dzimis 1979. gada 1. janvārī Jelgavā, dzīvoja Ānē Jelgavas novadā.
Dienēja Latvijas NBS Sauszemes spēku 1. kājnieku bataljonā (LATBAT). Kopš 2008. gada decembra viņš dienēja militāro padomnieku grupā ar mērķi apmācīt Afganistānas Nacionālās armijas karavīrus. Gājis bojā 2009. gada 1. maijā nemiernieku uzbrukumā Konaras vilajetā Afganistānā. Kaujā dzīvību zaudēja arī seržants Voldemārs Anševics, bet viens Latvijas NBS karavīrs un misijas medmāsa tika ievainoti. Nemiernieku uzbrukums novērošanas postenim notika agri no rīta. No starptautiskajiem drošības atbalsta spēkiem kaujā iesaistījās arī aviācija un artilērija, kaujā krita arī ASV un Afganistānas karavīri. 5. maijā NATO transporta lidmašīna nogādāja bojāgājušo Latvijas karavīru mirstīgās atliekas Latvijā. 7. maijā dižkareivi Merkuševu pēdējā gaitā no Jelgavas Sv. Simeona un Sv. Annas pareizticīgo katedrāles izvadīja viņu tuvinieki, valsts un aizsardzības nozares augstākās amatpersonas.

 Apbalvojums 
2010. gada 13. oktobrī par sevišķiem nopelniem Andreju Merkuševu pēc nāves apbalvoja ar Viestura ordeni un atzina par Viestura ordeņa lielkrusta komandieri.

 Piemiņas vieta 
2016. gada 11.novembrī Ādažu bāzē atklāja Nacionālo bruņoto spēku kritušo karavīru piemiņas vietu.Zaudēti 7 dienesta biedri: Ādažos ierīko NBS kritušo karavīru piemiņas vietu LA.LV 2016. gada 9. novembrī

 Atsauces 

Kategorija:1979. gadā dzimušie
Kategorija:2009. gadā mirušie
Kategorija:Viestura ordeņa lielkrusta komandieri
Kategorija:Afganistānas kara upuri
Kategorija:Jelgavā dzimušie